REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/16-01/2

URBROJ:238/10-02/13-16-15

Ivanić-Grad, 05. svibnja 2016.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o davanju suglasnosti na Plan izgradnje komunalnih vodnih građevina na području Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**O D L U K U**

**o davanju suglasnosti na Plan izgradnje komunalnih vodnih građevina**

**na području Grada Ivanić-Grada**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Vjekolav Broz, direktor društva Vodooposkrba i odvodnja Ivanić-Grad d.o.o.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12 i 19/13 – pročišćeni tekst) i članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj \_\_.sjednici održanoj dana \_\_\_\_\_\_\_\_\_ 2016. godine donijelo je sljedeću

**O D L U K U**

**o davanju suglasnosti na Plan izgradnje komunalnih vodnih građevina**

**na području Grada Ivanić-Grada**

I.

Gradsko vijeće Grada Ivanić-Grada razmatrao je Planizgradnje komunalnih vodnih građevina na području Grada Ivanić-Grada.

Planom se utvrđuje popis gradnje komunalnih vodnih građevina na području Grada Ivanić-Grada koje će se financirati iz prikupljenih sredstava naknade za razvoj javne vodoopskrbe koju prikuplja trgovačko društvo Vodoopskrba i odvodnja Ivanić-Grad d.o.o.

Iz spomenute naknade u 2016. godini financirat će se slijedeće:

1. Mali ulični vodovodi – izgradnja i rekonstrukcija 320.000,00 kuna
2. Projektna dokumentacija i nadzor 90.000,00 kuna
3. Projekt „RVS Zagreb Istok“ 300.000,00 kuna

II.

Lokacije izgradnje vodovodne mreže na području Grada Ivanić-Grada su sljedeće:

1. Ivanić-Grad – spoj Kloštranske ulice i Ulice žeravinec
2. Ivanić-Grad – Ulica Stjepana Grgca
3. Ivanić-Grad – Škrinjarova ulica
4. Ivanić-Grad – Šarampovska ulica, Cvjetna ulica, dio Ulice A.G.Matoša
5. Caginec – Ulica Mirni kutić
6. Graberje Ivanićko – Vatrogasna ulica
7. Trebovec – Šepečka ulica – produžetak uličnog voda
8. Priključni vod
   1. Planinarski dom u Graberju Ivanićkom
   2. objekt stare ambulante u Posavskim Bregima

III.

Realizacija ovog Plana ostvarivat će se u skladu s dinamikom prikupljanja sredstava naknade za razvoj javne vodoopskrbe na području Grada Ivanić-Grada. Za namjensko trošenje sredstava trgovačko društvo Vodoopskrba i odvodnja Ivanić-Grad d.o.o. obavezno je dostaviti nadležnom odjelu Grada Ivanić-Grada polugodišnja izvješća.

IV.

Gradsko vijeće Grada Ivanić-Grada suglasno je s navedenim Planom.

V.

Ova Odluka stupa na snagu osmog dana od dana donošenja ove Odluke, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, 2016. Željko Pongranc, pravnik kriminalist

|  |  |
| --- | --- |
| **PREDMET:** | Odluka o davanju suglasnosti na Plan izgradnje komunalnih vodnih građevina na području Grada Ivanić-Grada |
| **PRAVNI TEMELJ:** | Temeljem članka 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za financije, gospodarstvo, komunalne djelatnosti i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Ovom Odlukom daje se suglasnost na Plan izgradnje komunalnih vodnih građevina.

Planom izgradnje komunalnih vodnih građevina određuje se način kako će se upotrijebiti prikupljena sredstva od naknade za razvoj na području Grada Ivanić-Grada prikupljena kroz 2015. i 2016. godinu.

Plan je izradilo trgovačko društvo Vodoopskrba i odvodnja d.o.o. u suradnji sa stručnim službama u Gradskoj upravi i u njemu su sadržane sve potrebe za izgradnjom i rekonstrukcijama na području Grada Ivanić-Grada. Uključena je i izrada projektne dokumentacije za sve projekte te isto tako i stručni nadzor.

Također je predviđeno i izdvajanje većeg iznosa za potrebe provedbe Projekta Regionalnog vodoopskrbnog sustava Zagreb Istok. Taj iznos će se upotrijebiti za rješavanje imovinsko-pravnih odnosa na trasi rekonstrukcija cjevovoda tj. za potrebe troškova javnog bilježnika, sudskih vještaka, odvjetničkih ureda i isplate naknada za pravo služnosti, kao i za troškove postupaka nepotpunog izvlaštenja.

Stoga sukladno gore navedenom predlažem da Gradsko vijeće donese Odluku o davanju suglasnosti na predloženi Plan izgradnje komunalnih vodnih građevina.